Source: http://www.focsani.info/subpagina/csm-focsani-csm-fagaras-26-19
Timestamp: 2019-03-22 05:50:22+00:00

Document:
CSM Focșani - CSM Făgăraș 26 - 19
Sunteți la: Primăria Focșani CSM Focșani - CSM Făgăraș 26 - 19
CSM 2007 Focșani - CSM Făgăraș 26 - 19
Victorie categorică a băieților în ultimul meci din acest an în fața propriilor suporteri și încheiem prima parte a sezonului așa cum ne-am propus, pe un binemeritat loc de play-off.
Am văzut din nou o sală plină de suporteri mândri de rezultatele echipei și o adevărată demonstrație de forță a băieților, concretizată printr-o nouă victorie, a treia consecutiv la o diferență mare de goluri, după cele cu HC Buzău și CSU Suceava.
Iar ceea ce ne bucura cel mai mult e atitudinea băieților, concentrați permanent la joc și dornici de a se despinde repede pe tabelă pentru a le oferi suporterilor un rămas bun la final printr-un meci spectaculos și fără emoții.
Însă cel mai important examen din actualul sezon abia urmează.
Duminică, 16 decembrie, în sferturile de finală ale Cupei României, vom întâlni în deplasare pe CS Universitatea Craiova. O victorie ar echivala cu o calificare istorică în semifinale și accederea în Final Four-ul competiției, acolo unde ne-am putea duela cu adversari precum Steaua, Dinamo sau CSM București pentru un loc în marea finală.
Să îi felicităm pe băieți pentru victorie și să le ținem pumnii strânși pentru meciul extrem de important de duminică.

References: CSM 
 CSM 
 CSM 

CSM 
 CSM 
 CSM